Publication: Magyar Közlöny
Issue: MK-2011-41 (Year: 2011, Number: 41)
Era: contemporary
Section: rendelkezéseinek végrehajtásáról szóló 8/2004. (III. 10.) PM rendelet (a továbbiakban: JötR.) 2. § (3) bekezdése helyébe
Paragraph Index: 477

53. § A JötR. 132. § (1) és (4) bekezdései helyébe a következõ rendelkezések lépnek: „(1) A jövedéki engedélyes kereskedõnek a 22. számú, az export és import tevékenységet folytató jövedéki engedéllyel rendelkezõ alanynak – a (2) bekezdésben foglalt eltéréssel – a 40–41. számú mellékletek szerinti tartalommal kell folyamatosan a telephelyen, több telephely esetén összesítve is – az általa meghatározott helyen – a vámszerv által jóváhagyott és hitelesített, amennyiben az engedélyt kiadó és a hatósági felügyeletet ellátó vámszerv nem azonos, az engedélyt kiadó vámszerv által jóváhagyott és a hatósági felügyeletet ellátó vámszerv által hitelesített jövedéki nyilvántartást vezetnie. A nyilvántartás vezetésére az engedélyt kiadó vámszerv által elõzetesen jóváhagyott számítógépes nyilvántartás is alkalmazható.” „(4) A Jöt. 110. § (14) bekezdésében meghatározott nyilvántartást az országos üzemanyagtöltõ hálózattal rendelkezõ vállalkozások esetében – választásuk szerint – a székhelyük szerint illetékes vagy a hatósági felügyeletet ellátó vámszerv, egyéb esetben a hatósági felügyeletet ellátó vámszerv által hitelesíttetni kell, és azt az üzemanyagtöltõ állomáson, illetve a kiskereskedelmi tárolótelepen kell vezetni. A nyilvántartás vezetésére a vámszerv által elõzetesen jóváhagyott számítógépes nyilvántartás is alkalmazható. Az országos üzemanyagtöltõ állomással rendelkezõ vállalkozások esetében az ugyanazon számítógépes programon alapuló, a vámszerv által jóváhagyott nyilvántartást nem kell üzemanyagtöltõ állomásonként külön-külön engedélyeztetni.”

Source: https://magyarkozlony.hu/hivatalos-lapok/6da3d2152c077ddc6705ee2e3fd8c0895cfef54e/dokumentumok/b6c906a8c14f606bbbc6b7d57e78aeacec49efae/letoltes